CELEX: 32020D1122
Language: lv
Date: 2020-07-28 00:00:00
Title: Komisijas Īstenošanas lēmums (ES) 2020/1122 (2020. gada 28. jūlijs) par DNV GL AS atzīšanu par iekšzemes ūdensceļu kuģu klasifikācijas sabiedrību atbilstoši Eiropas Parlamenta un Padomes Direktīvai (ES) 2016/1629

30.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 245/15
               
            
         KOMISIJAS ĪSTENOŠANAS LĒMUMS (ES) 2020/1122
         (2020. gada 28. jūlijs)
         par DNV GL AS atzīšanu par iekšzemes ūdensceļu kuģu klasifikācijas sabiedrību atbilstoši Eiropas Parlamenta un Padomes Direktīvai (ES) 2016/1629
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/1629 (2016. gada 14. septembris), ar ko nosaka tehniskās prasības attiecībā uz iekšzemes ūdensceļu kuģiem, groza Direktīvu 2009/100/EK un atceļ Direktīvu 2006/87/EK (1), un jo īpaši tās 21. panta 1. punktu,
         pēc apspriešanās ar komiteju, kas izveidota saskaņā ar 7. pantu Padomes Direktīvā 91/672/EEK (1991. gada 16. decembris) par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (2),
         tā kā:
         
                     (1)
                  
                  
                     Vācija ir iesniegusi Komisijai pieteikumu par DNV GL AS atzīšanu par klasifikācijas sabiedrību atbilstoši Direktīvai (ES) 2016/1629.
                  
               
                     (2)
                  
                  
                     Vācija ir iesniegusi arī vajadzīgo informāciju un dokumentāciju, ko Komisija var izmantot, lai pārbaudītu, vai atzīšanas kritēriji ir izpildīti.
                  
               
                     (3)
                  
                  
                     
                        DNV GL AS ir jauna klasifikācijas sabiedrība, kas tika izveidota pēc divu klasifikācijas sabiedrību, Det Norske Veritas AS un Germanischer Lloyd SE, apvienošanās 2013. gadā.
                  
               
                     (4)
                  
                  
                     
                        Germanisher Lloyd SE iepriekš bija atzīta par iekšzemes ūdensceļu kuģu klasifikācijas sabiedrību atbilstoši Direktīvai 2006/87/EK.
                  
               
                     (5)
                  
                  
                     Komisijai būtu jāatzīst DNV GL AS par jaunu klasifikācijas sabiedrību atbilstoši Direktīvai (ES) 2016/1629, ņemot vērā to, ka tā ir jauna juridiska persona, kas izveidota apvienošanās rezultātā.
                  
               
                     (6)
                  
                  
                     Komisija novērtēja atzīšanas pieteikumam pievienoto informāciju un dokumentāciju, kas apstiprina, ka DNV GL AS atbilst Direktīvas (ES) 2016/1629 VI pielikumā noteiktajiem kritērijiem,
                  
               IR PIEŅĒMUSI ŠO LĒMUMU.
         
            1. pants
            
               DNV GL AS atzīst par iekšzemes ūdensceļu kuģu klasifikācijas sabiedrību atbilstoši Direktīvai (ES) 2016/1629.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 28. jūlijā
            
               
                  Komisijas vārdā –
               
               
                  Komisijas locekle
               
               Adina VĂLEAN
            
         
         
            (1)  OV L 252, 16.9.2016., 118. lpp.
         
         
            (2)  OV L 373, 31.12.1991., 29. lpp.